# INSTRUCȚIUNI PENTRU OFERTANȚI

Concurs de solicitare a ofertelor PENTRU ACHIZIŢIA LUCRĂRILOR DE REPARAȚII MINORE (producerea, demontarea și instalarea geamurilor și ușilor) în cadrul caselor de locuit din zonele rurale, în total 6 case (3 locuințe din r. Criuleni, 2 locuințe din r.Căușeni, 1 locuința din r. Basarabeasca)

** Cerere de oferte: Nr. 08/2209131**

** Data publicării anunțului: 27.09.2023**

** Termen limită de prezentarea a dosarului: 11.10.2023**

**Context**

Fundația de Binefacere ”Caritas Moldova” în vederea implementării proiectului **”Suport pentru refugiații din Ucraina și Programul de măsuri pentru perioada sezonului rece”,** susținut financiar de Caritas Austria, Austrian Development Cooperation și Nachbar in Not (Neighbour in Need), are ca scop acordarea de asistență umanitară, prin realizarea lucrărilor de reparații minore în cadrul locuințelor familiilor rezidenți a R.M., ce găzduiesc refugiați din Ucraina.

Suntem în căutarea unor ofertanți calificați, care să ofere soluții inovatoare și durabile pentru a răspunde nevoilor beneficiarilor noștri.

În contextul celor menționate, solicităm oferte pentru lucrările de reparații minore (producerea, schimbarea si instalarea geamurilor și ușilor) a caselor de locuit din zonele rurale (3 locuințe din r. Criuleni, 2 locuințe din r.Căușeni, 1 locuința din r. Basarabeasca).

**A.Condiții generale**

Vă rugăm să citiți cu atenție toate condițiile care guvernează prezenta procedură de achiziție. În cazul în care sunteți de acord cu acești termeni și condiții, vă rugăm să pregătiți oferta conform instrucțiunilor și cerințelor prezentate în documentele procedurii de achiziție.

Toți ofertanții să îndeplinească criteriile de eligibilitate și să respecte termenele și condițiile specificate în documentația de achiziție.

**B.Modul de depunere a ofertelor**

Dosarul de aplicare va fi transmis electronic, prin e-mail, la următoarea adresă: procurement@caritas.md, cu mențiunea „Ofertă lucrări de reparații minore” sau depuse pe suport de hârtie, în plic sigilat la adresa juridică: mun. Chișinău, str. G. Asachi nr. 30/1, la oficiul Fundația de Binefacere Caritas Moldova.

Pentru ca ofertele să fie examinate, dosarul va include documentele specificate la litera ”I” din prezenta instrucțiune.

După expedierea dosarului, vă rugăm să vă asigurați că materialele expediate au fost recepționate de Caritas Moldova sub forma unui e-mail de confirmare. Caritas Moldova este responsabilă numai pentru dosarele confirmate.

**C.Termenul limită de prezentare a dosarelor**

Termenul limită pentru depunerea ofertelor este **09 octombrie 2023**. Orice ofertă depusă după acest termen nu va fi luată în considerare.

**D.Conținutul ofertei**

Oferta dumneavoastră trebuie să conțină obligatoriu toate informațiile solicitate și să respecte toate cerințele specificate în formularul ofertei. Vă rugăm să acordați o atenție deosebită termenelor și condițiilor referitoare la preț, livrare, garanție, calitate și alte aspecte legate de prezenta procedură de achiziție. Oferta înaintată pentru lucrări va include obligatoriu toate lucrările solicitate. Ofertele care nu vor corespunde acestor cerințe, pot fi respinse.

**E.Limba de comunicare**

Ofertele, precum și toată corespondența cu ofertanții va fi realizată în limba română.

**F.Valabilitatea ofertei**

Oferta dumneavoastră trebuie sa fie valabilă pentru **o perioadă de cel puțin 30 de zile** de la data limită pentru depunerea ofertelor.

**G.Evaluarea ofertelor**

Ofertele vor fi evaluate de o comisie de evaluare numită pentru desfășurarea procedurii de achiziție. În procesul de evaluare a dosarelor de ofertă, comisia de evaluare va urmări îndeplinirea tuturor cerințelor și condițiilor stabilite în documentația de achiziție. Evaluarea dosarelor se va face în conformitate cu criteriile stabilite în caietul de sarcini și în invitația de ofertă.

Comisia de evaluare va examina toate documentele depuse de ofertanți, inclusiv ofertele tehnice și financiare, certificările și documentele de conformitate, precum și orice alte documente relevante în funcție de specificul achiziției. Dosarele care nu îndeplinesc toate cerințele și condițiile vor fi respinse.

Caritas Moldova își rezervă dreptul de a solicita și alte documente în cadrul evaluării.

În procesul de evaluare, se va acorda o atenție deosebită conformității ofertelor cu specificațiile și cerințele tehnice, precum și cu cerințele de calitate și performanță. Comisia de evaluare va urmări ca oferta câștigătoare să fie cea mai avantajoasă din punct de vedere al prețului.

Criterii de excludere sunt necorespunderea ofertanților cerințelor și condițiilor indicate în documentația de achiziție. Negocierea și/sau schimbarea ofertelor nu sunt permise.

Numărul și numele ofertanților sunt ținute în secret până la deschiderea ofertelor.

Criteriul de evaluare a ofertelor Fundația de Binefacere Caritas Moldova va evalua și compara ofertele în ordinea următoare:

**Evaluare administrativă** – Ofertele vor fi revizuite în funcție de conformitatea lor administrativă. Ofertele trebuie să includă toate produsele menționate în Instrucțiunile de depunere a cotațiilor și să fie conforme criteriilor de eligibilitate. Nerespectarea oricăreia dintre aceste cerințe poate duce la descalificarea ofertei.

**Evaluare tehnică** – Ofertele vor fi evaluate din punctul de vedere al calității pe baza naturii serviciilor oferite și a alinierii la domeniul de activitate al Fundația de Binefacere Caritas Moldova și calității companiei, evidențiată de profilul companiei, certificări, experiență anterioară și verificări de referință.

**Evaluare financiară** – Ofertele vor fi evaluate prin compararea prețurilor, specificate în ofertă.

Pentru atribuirea contractului ofertanului cîștigător se va aplica Raportul dintre calitate - 40% și preț 60%.

**H.Condiții pentru înaintarea întrebărilor și clarificărilor**

Ofertanții pot adresa întrebări în legătură cu documentația de achiziție, până la data **de 10 octombrie, 2023,** prin intermediul adresei de e-mail procurement@caritas.md. Răspunsurile la întrebări și clarificări vor fi furnizate tuturor ofertanților care au depus o cerere de participare la achiziție, în termen de 3 zile lucrătoare de la primirea acestora.

Toate întrebările și clarificările, transmise peste acest termen nu vor fi examinate.

Toate costurile legate de pregătirea și/sau depunerea dosarului de aplicare vor fi suportate de către ofertanți, indiferent dacă propunerea lor a fost selectată sau nu.

**I. Documentele obligatorii spre prezentare de către Ofertanți**

|  |  |  |  |
| --- | --- | --- | --- |
| **Nr. d/o** | **Descrierea criteriului/cerinței** | **Prezentare în copie sau original** | **Nivel de obligativitate**  |
| 1 | Formularul ofertei |  Original (Formularul 1 anexă la dosar) | DA |
| 2 | Devizele aferente ofertei |  Original  | DA |
| 3 | Extrasul din Registrul de Stat al persoanelor juridice |  Original | DA |
| 5 | Certificat de atribuire a contului bancar | Original | DA |
| 6 | Certificatul privind lipsa datoriilor la bugetul național eliberat de Inspectoratul Fiscal | Copie, confirmată prin aplicarea semnăturii electronice și/sau semnată și ștampilată | DA |
| 7 | Grafic de executare a lucrărilor ( termen de execuție pină la 21 de zile) | Original  | DA |
| 8 | Raportul financiar vizat și înregistrat de organele competente pentru anul 2022 | Copie, confirmată prin aplicarea semnăturii electronice și/sau și ștampilată de către org. competente | DA |
| 9 | Certificate de conformitate și/sau calitate a produselor și materialelor utilizate  | Copie, confirmată prin aplicarea semnăturii electronice și/sau semnată și ștampilată de către ofertant | DA |
| 10 | Declarație privind statutul ofertantului | Original (Formularul 2, anexă la dosar) | DA |
| 11 | Dovada faptului realizării lucrărilor similare (ultimele 2 contracte de antrepriză și actele de finalizare a acestor contracte). | Copie, semnată și ștampilată de cătreofertant | DA |

**J.Condiții de încheiere a contractului și modul de efectuare a plăților**

În baza rezultatelor evaluării de către comisia pentru licitații a Fundației de Binefacere ”Caritas Moldova” va fi semnat un contract de executare a lucrărilor cu compania care a depus oferta câștigătoare.

Contractul cu compania câștigătoare va fi semnat în MDL, TVA 20% inclusiv. Prețul stabilit în contract va rămâne fix pe toată perioada de implementare a contractului. Plata va fi efectuată, prin transfer bancar, pe contul de decontare al Ofertantului câștigător, în lei moldovenești.

Achitarea lucrărilor va fi efectuată în conformitate cu contractul de executare a lucrărilor. Condițiile de plată vor fi negociate și agreate de ambele părți.

**K.Modul de contestare**

Contestațiile referitoare la solicitarea de oferte și desfășurarea procedurii de achiziție se pot expedia la adresa Caritas Moldova de către ofertanți, în termen de cel mult 3 zile de la comunicarea rezultatului procedurii de achiziție. Acestea vor fi examinate de Comisia de evaluare în termen de cel

**L.Confidențialitatea și protecția datelor cu caracter personal**

Ofertele înscrise la concurs vor conține, direct sau indirect, date cu caracter personal. Fundația de Binefacere ”Caritas Moldova” va asigura confidențialitatea datelor cu caracter personal în procesul de colectare, prelucrare și stocare a acestora.

Prelucrarea datelor cu caracter personal ale ofertanților și ale reprezentanților acestora, inclusiv datelor privind identitatea, contactele și datele lor financiare vor fi prelucrate conform Legii Nr.133/2011 privind prelucrarea datelor cu caracter personal și vor fi utilizate exclusiv în scopul evaluării ofertelor și atribuirii contractului. Prin participarea la această procedură de achiziție, ofertanții își dau consimțământul pentru prelucrarea datelor lor personale în scopurile menționate mai sus. Toate datele cu caracter personal vor fi păstrate confidențiale și nu vor fi transferate către terțe părți, decât în cazul în care legea o prevede sau dacă este necesar pentru buna desfășurare a procesului de achiziție.